Na osnovu Odluke o pokretanju postupka za davanje u zakup poslovnog prostora u svojini Opštine Bar javnim nadmetanjem - aukcijom, donijetoj od strane predsjednika opštine pod br. 01-1653 od 06.06.2016. godine, Komisija za sprovođenje postupka javnog nadmetanja, oglašava

**JAVNI POZIV**

**za davanje u zakup poslovnog prostora**

1. **Predmet javnog poziva je davanje u zakup poslovnog prostora u svojini Opštine, upisanog u listu nepokretnosti br. 97 KO Sutomore (u objektu Autobuske stanice), javnim nadmetanjem (aukcijom):**
* Površina poslovnog prostora: 224 m2;
* Početna cijena zakupa 15.680,00 €;
* Vrijeme trajanja zakupa: godina dana sa mogućnošću produženja do najviše pet godina;
* Način plaćanja: godišnje, unaprijed;
* Namjena: djelatnosti u svrhu poboljšanja turističke ponude.
1. **OPŠTI USLOVI**

**Vrijeme i mjesto podnošenja prijava**

Prijave za javno nadmetanje podnose se u zapečaćenom omotu Opštini Bar, Bulevar Revolucije br. 1, za Komisiju za sprovođenje postupka po javnom pozivu za davanje u zakup poslovnog prostora, sa naznakom "za javno nadmetanje - ne otvaraj".

Prijave se podnose u roku od 8 dana od dana objavljivanja javnog poziva.

Učesnici u postupku javnog nadmetanja dužni su uz prijavu sa naznačenim predmetom zakupa, dostaviti i sljedeće podatke:

**- za pravna lica:**

* naziv i sjedište pravnog lica
* potvrdu o registraciji iz Centralnog registra Privrednog suda za domaća, odnosno dokaz o registraciji nadležnog organa matične države stranog ponuđača za strana lica (ovjeren prevod);
* ime i prezime direktora i njegov potpis;
* ovlašćenje-punomoćje za učestvovanje na javnom nadmetanju;
* broj računa za povraćaj depozita;
* broj telefona.

**- za fizička lica:**

* ime i prezime;
* adresa stanovanja;
* jedinstveni matični broj;
* broj lične karte ili broj pasoša ukoliko je strani državljanin;
* broj računa za povraćaj depozita;
* broj telefona.

**Vrijeme i mjesto održavanja javnog nadmetanja**

Javno nadmetanje će se održati u sali Opštine Bar, Bulevar Revolucije br.1, dana 20.06.2016. godine sa početkom u 1100 časova.

**Vrijeme i mjesto održavanja registracije učesnika**

Registracija učesnika obaviće se u sali Opštine, Bulevar Revolucije br. 1, dana 20.06.2016. godine sa početkom u 1000 časova.

**Depozit za učešće na javnom nadmetanju**

Učesnici u postupku javnog nadmetanja su dužni, kao garanciju uplatiti depozit u visini od 10% od ukupnog iznosa početne cijene zakupa, na žiro račun budžeta Opštine Bar broj: 505-3821-54 kod Atlas banke.

1. **POSTUPAK JAVNOG NADMETANJA (aukcije)**

Postupak javnog nadmetanja (aukcija) smatraće se uspjelim i u slučaju kada je dostavljena jedna ispravna prijava, a podnosilac prijave se registruje i prisustvuje aukciji u kom slučaju se lice koje je steklo status učesnika na aukciji proglašava kupcem, a početna cijena na aukciji može biti cijena zakupa, s tim što ako učesnik odbije da prihvati početnu cijenu, gubi pravo na povraćaj depozita.

Pomjena raspona ponude u postupku javnog nadmetanja (aukcije), licitacioni korak, iznosi 50,00 €. Zakupcem se proglašava učesnik koji je ponudio najveću cijenu, a njegova ponuda smatra se prihvaćenom ponudom za zakup predmetnog poslovnog prostora. Postupak nadmetanja se završava ako niko od učesnika ni na treći poziv ne ponudi veću cijenu od do tada ponuđene najveće cijene. Ukoliko je najveću cijenu ponudio jedan ponuđač on se proglašava zakupcem, a ukoliko je više ponuđača ponudilo najveću cijenu, zakupcem se proglašava učesnik čija je prijava na javni poziv ranije pristigla. U slučaju da se za aukciju prijavilo više učesnika, a ni jedan ne ponudi cijenu veću od iznosa početne cijene, ugovor će se zaključiti sa licem čija prijava je ranije pristigla.

Podnosioci prijava za javno nadmetanje čije su prijave neblagovremene i ne sadrže tražene podatke o ponuđaču ne mogu učestvovati u javnom nadmetanju.

O početku, toku i završetku aukcije sastavlja se zapisnik o aukciji na koji učesnik aukcije može uložiti prigovor usmeno na zapisnik. Prigovor ne odlaže aukciju, a o osnovanosti prigovora odlučuje komisija, neposredno po njegovom iznošenju. Odluka komisije po prigovoru je konačna. Komisija proglašava zakupca i isto utvrđuje samim zapisnikom čiji se original dostavlja zakupcu nakon potpisivanja od strane članova komisije, zakupca, zakupodavca i ostalih učesnika aukcije.

1. **NAČIN I USLOVI PLAĆANJA**

Zakupac je dužan da sa Opštinom Bar zaključi ugovor o zakupu u roku od 8 (osam) dana od dana javnog nadmetanja (aukcije). U protivnom gubi pravo na zakup poslovnog prostora. Zakup se plaća u ukupnom iznosu , u roku od 15 (petnaest) dana od dana zaključenja ugovora. Ukoliko zakupac ne zaključi ugovor o zakupu u predviđenom roku ili ne isplati iznos zakupa u predviđenom roku, gubi pravo na povraćaj depozita. U tom slučaju, Opština Bar ima pravo da zaključi ugovor o zakupu poslovnog prostora sa drugim učesnikom javnog nadmetanja (aukcije), koji je ponudio drugu najveću cijenu. Uplaćeni depozit zakupca se uračunava u cijenu zakupa, a ostalim učesnicima javnog nadmetanja (aukcije) se uplaćeni depozit  vraća u roku od 7 (sedam) dana od dana zaključenja ugovora i uplate utvrđenog iznosa zakupa.

Bliža obavještenja mogu se dobiti svakog radnog dana na tel. +382 (0) 30 301 466 u prostorijama Opštine Bar, Sekretarijat za imovinu i zastupanje, Bulevar revolucije br.1, Bar.

Broj: 01-1653 **Komisija za sprovođenje postupka**

Bar, 06.06.2016. godine

OBJAVLJENO U DNEVNOM LISTU „POBJEDA“ DANA 07.06.2016. GODINE